Մեկ մարդու վրա կասկած ունիմ, նա էլ այդքան տարիքով չպիտի լիներ. կնիկս էլ նույն բանն է ասում. է՛հ, ով ուզում է լինի` Աստված ողորմի հոգուն…	Վատացավ մեր քաղաքը, վատացավ, առաջվա տարիները` ամիսը մեկ մեռել որ լիներ` ամբողջ քաղաքը ոտքի կկանգներ. հենց որ մի ջահել տղա կամ ջահել աղջիկ մեռներ, իսկույն հորերու կամ մորերու գլխին կհավաքվեին. «Լավ չնայեցիք, ուժերից վեր գործի դրիք. ցավի, դարդի բերեցիք. ջադուից չզգուշացաք». ո՞րը ասեմ, տեսակ — տեսակ բաներ կհնարեինք, որ ուրիշ ընտանիքների տերերն զգուշանային: